钦定古今图书集成/明伦汇编/氏族典/第542卷 > 《西平县志》 > 柏康
## 钦定古今图书集成/明伦汇编/氏族典/第542卷 > 《西平县志》 > 柏康

按《淮安府志》：“康，北兰陵人。勇果骁悍。宋大明中，随齐
高帝为军容。初，武帝起义，为郡所系，众皆散。康装担
一头贮穆后，一头贮文惠太子及竟陵王子良，负置
山中，与门客萧欣祖等四十馀人破郡狱，出武帝郡。
追兵急，康等死战破之。随武帝起兵，摧坚陷阵，膂力
绝人，江南人畏之。画其形可愈疾痛。后封吴平县侯。”